Document ID: /roh_data/filtered/fineweb-2-filterrobots_roh.jsonl.gz/46948

La Dretgira dal chantun Zug ha refusà in plant da la holding Schenker-Winkler cunter las decisiuns da la radunanza generala. La holding ch'è en ils mauns da pliras famiglias, tegna cun 16% dal chapital d'aczias var 53% dals dretgs da vuschar. Cun limitar quests dretgs vuleva la direcziun da Sika evitar, ch'il concern per chemia da construcziun cun sedia a Zug vegnia vendì en la Frantscha a l'interpresa Saint-Gobain.
In recurs cunter la sentenzia è pussaivel ils proxims 30 dis.
RR novitads 21:00